** บันทึกข้อความ**

**ส่วนราชการ** สำนักงานปลัด องค์การบริหารส่วนตำบลเวียง

**ที่**  ชร 80501 / - **วันที่** 2 สิงหาคม ๒๕62

**เรื่อง** แจ้งการเตรียมสถานที่เพื่อดำเนินโครงการปลูกป่าชุมชน เฉลิมพระเกียรติ และโครงการอนุรักษ์

 ทรัพยากรธรรมชาติ โดยการปลูกหญ้าแฝก อันเนื่องมาจากพระราชดำริ ประจำปีงบประมาณ พ.ศ. 2562

----------------------------------------------------------------------------------------------------------------------------------

**เรียน**  พนักงานส่วนตำบล และพนักงานจ้างทุกท่าน

 ตามที่องค์การบริหารส่วนตำบลเวียง ได้กำหนดให้มีการดำเนินงานโครงการปลูกป่าชุมชน เฉลิม พระเกียรติ และโครงการอนุรักษ์ทรัพยากรธรรมชาติโดยการปลูกหญ้าแฝก อันเนื่องมาจากพระราชดำริ ประจำปีงบประมาณ พ.ศ. 2562 ร่วมกับชุมชนบ้านห้วยระเมศ หมู่ที่ 23 โดยมีวัตถุประสงค์เพื่อเป็นการสนองพระราชดำริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รัชกาลที่ 9, เพื่อการเผยแพร่และสร้างกระบวนการเรียนรู้ที่เกี่ยวกับหญ้าแฝก, เพื่อการอนุรักษ์ทรัพยากรดินและน้ำ ในพื้นที่ที่มีปัญหาการชะล้างพังทลายสูง และเพื่อฟื้นฟูสภาพป่าชุมชนในท้องถิ่นให้มีความอุดมสมบูรณ์ เพิ่มพื้นที่สีเขียวให้กับชุมชนและเพิ่มความหลากหลายทางชีวภาพในพื้นที่โครงการ รวมถึงเป็นการปรับปรุง ภูมิทัศน์เพื่อพัฒนาเป็นแหล่งท่องเที่ยวเชิงนิเวศต่อไป ซึ่งมีกำหนดการขึ้นใน **วัน จันทร์ ที่ 12 สิงหาคม พ.ศ. 2562 เวลา 08.00 น. เป็นต้นไป ณ อ่างเก็บน้ำห้วยริว บ้านห้วยระเมศ หมู่ที่ 23 ตำบลเวียง อำเภอเทิง จังหวัดเชียงราย** นั้น

 ด้วย ได้รับแจ้งจากอำเภอเทิง ว่าจะเข้าร่วมกิจกรรมดังกล่าวข้างต้น ทั้งนี้ จึงขอความร่วมมือ การปฏิบัติงานรองรับการจัดกิจกรรมจิตอาสาพัฒนาคูคลอง เนื่องในวันแม่แห่งชาติ และกิจกรรมการปลูกต้นไม้ และปลูกหญ้าแฝก เพื่อจัดเตรียมสถานที่ใน**วันอาทิตย์ที่ 11 สิงหาคม 2562 เวลา 10.00 น.** ดังนี้

1) ทีมชาย การจัดเวที เต็นท์ อุปกรณ์โต๊ะหมู่ แท่นคำกล่าว เครื่องเสียง

2) ทีมหญิง การตกแต่งเวที โต๊ะหมู่ พระบรม ฉายาลักษณ์ 2 พระองค์ การตกแต่งใช้ผ้าฟ้ากับเหลือง โดยเหลืองอยู่บนฟ้า

เพื่อให้การดำเนินงานโครงการเป็นไปด้วยความเรียบร้อย บรรลุผลตามวัตถุประสงค์ของโครงการ จึงขอแจ้งให้ทุกท่านได้ทราบและเข้าร่วมโครงการทั้ง 2 กิจกรรม โดยพร้อมเพรียงกัน

 **ลงชื่อ**

 ( นายสวาท สมใจ )

 นายกองค์การบริหารส่วนตำบลเวียง

**หมายเหตุ** : กรณีไม่สามารถเข้าร่วมกิจกรรมได้ ให้แจ้งเหตุผลความจำเป็นเสนอผู้บริหารทราบต่อไป